Diari Oficial de la Generalitat Valenciana


Sumari del DOGV 9634, del 07-07-2023 (2023/6929)

ACORD de 8 de juny de 2023, de la Conselleria d'Hisenda i Model Econòmic de declaració com a nova categoria d'obres d'adquisició centralitzada, les obres de cablejat de telecomunicacions.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9634

Data del DOGV
:   07-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6929


Data del document
:   08-06-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 de juny de 2023, de la Conselleria d'Hisenda i Model Econòmic de declaració com a nova categoria d'obres d'adquisició centralitzada, les obres de cablejat de telecomunicacions. [2023/6929]  
Antecedents  
Primer. La Subdirecció General de la Central de Compres està tramitant un nou sistema de racionalització de la contractació, mitjançant l'establiment d'un sistema dinàmic d'adquisició d'obres de cablejat de comunicació. Aquesta nova contractació es realitza a l'empara de l'article 15.5 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, pel qual Direcció General de Tecnologies de la Informació i les Comunicacions (d'ara en avant, DGTIC) assumeix les competències de servei especialitzat de la Central de Compres per a la contractació centralitzada dels serveis i subministraments en matèria de tecnologies de la informació i les telecomunicacions en l'àmbit de l'Administració de la Generalitat i el seu sector públic instrumental, de conformitat amb el que s'indica en l'Ordre 8/2014, de 5 de maig, de la Conselleria d'Hisenda i Administració Pública, per a la designació de servei especialitzat i la declaració de noves categories de subministraments i serveis centralitzats.  
El Sistema Dinàmic d'Adquisició que es planteja té per finalitat la contractació centralitzada d'obres de cablejat de comunicacions tal com està previst en el Decret 35/2018, de 23 de març, del Consell, pel qual es regula la Junta Superior de Contractació Administrativa, el Registre oficial de contractes de la Generalitat, el Registre de contractistes i empreses classificades de la Comunitat Valenciana i la Central de Compres de la Generalitat i s'adopten mesures respecte de la contractació centralitzada (d'ara en avant, Decret 35/2018), segons el qual es declaren com a obres i serveis d'adquisició centralitzada l'administració, l'explotació, el control i el manteniment de les infraestructures i de l'equipament en matèria de microinformàtica, dels sistemes de computació i d'emmagatzematge, de comunicacions corporatives (LAN, WAN) i de telecomunicacions. Quant a la naturalesa de les obres, es refereix a la instal·lació de cablejat de comunicacions per a dotar de connectivitat informàtica tant l'Administració del Consell pròpiament dita com l'Administració de justícia i els centres educatius públics de la Comunitat Valenciana, incloent-se en aquest SDA les necessitats d'infraestructura de xarxa de la Conselleria de Sanitat i el sector públic instrumental que ho requerisquen per necessitats funcionals dels serveis als quals estan adscrits i que són necessaris i instrumentals i donen suporte TIC a l'exercici de la prestació dels serveis públics de caràcter transversal i específic en els àmbits de l'Administració general, de justícia, educativa i sanitària respectivament.  
  
Segon. Les infraestructures de xarxa responen a la necessitat d'incorporació de les TIC a tots els processos de l'Administració per a la innovació tecnològica de la seua gestió i la provisió de serveis públics de qualitat. Les TIC permeten millorar l'eficàcia i l'eficiència de l'administració i ofereixen informació fiable i actualitzada als òrgans directius per a l'aplicació de les seues polítiques. És criteri de DGTIC entendre com a fonamental les capacitats que les noves tecnologies puguen aportar a aquests objectius.  
Per aquesta raó, està duent a terme fa anys un procés necessari de consolidació, actualització i implantació d'infraestructures i plataformes innovadores que oferisquen serveis eficaços i eficients al personal empleat públic amb l'objectiu de facilitar el seu treball diari. Així mateix, les obres que s'executen per aquest sistema són components d'infraestructura de xarxa transversal, comuna i generalment disponible en el mercat a totes les entitats vinculades al sistema de racionalització, si bé la destinació es diferencia per a serveis comuns.  
Tercer. El sotssecretari de la Conselleria d'Hisenda i Model Econòmic i president de la Central de Compres, vist l'informe de necessitat, de data 24 de maig de 2023, de la Subdirecció General de Telecomunicacions de la DGTIC proposa la següent obra centralitzada:  
  
- Obres de cablejat de telecomunicacions.  
  
Fonaments de Dret  
Primer. El Decret 171/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Hisenda i Model Econòmic, en l'article 17, apartat 2, atribueix al sotssecretari les competències previstes en la normativa reguladora de la Junta Superior de Contractació Administrativa, i les funcions de la Central de Compres de la Generalitat conformement a les competències i atribucions de les seues normes de creació i desenvolupament. Per part seua, la Resolució de 8 de juny de 2022, del conseller d'Hisenda i Model Econòmic, de delegació de determinades competències en òrgans d'aquesta conselleria, en l'article 1.2.d delega en la persona titular de la Sotssecretaria, en l'àmbit de la contractació centralitzada, declarar, mitjançant un acord, prèvia proposta de la Central de Compres de la Generalitat, noves categories d'obres, subministraments i serveis de contractació centralitzada, així com modificar les ja declarades.  
Segon. El Decret 35/2018, de 23 de març, del Consell que regula la Junta Superior de Contractació Administrativa, el Registre oficial de contractes de la Generalitat, el Registre de contractistes i empreses classificades de la Comunitat Valenciana i la Central de Compres de la Generalitat i s'adopten mesures respecte de la contractació centralitzada, estableix en l'article 25 que correspon a la persona titular de la conselleria amb competències en matèria d'hisenda declarar, mitjançant un acord, prèvia proposta de la Central de Compres de la Generalitat, noves categories d'obres, subministraments i serveis de contractació centralitzada, així com modificar les ja declarades, i que aquest Acord es publicarà en el Diari Oficial de la Generalitat Valenciana, per el qual aquesta Conselleria d'Hisenda i Model Econòmic acorde:  
  
Primer  
Declarar com a nova categoria d'obres d'adquisició centralitzada la següent:  
- Obres de cablejat de telecomunicacions.  
  
Segon  
Ordenar la publicació del present acord en el Diari Oficial de la Generalitat Valenciana.  
  
València, 8 de juny de 2023.-El sotssecretari de la Conselleria d'Hisenda i Model Econòmic (p. d. R. de 8.06.22, DOGV 9360): Daniel González Serisola.